James Madison

James Madison (16 Maret 1751 – 28 Junè 1836) aiyâ arèy politikus Amèrika bân Prèsidèn Amèrika Serikat sè nomer 4 (1909 - 1917) Salèrana aropa'aghi sala sèttong Bapak Pendiri Naghârâ Amèrika Serikat.

 Biografi 
James Madison èlahèrraghi è Port Conway. Virginia, tangghâl 16 Maret 1751. Salèrana ajhâr èlmo kesusastrân, filsafat, teologi bân ḍhâsar-ḍhâsar pamarènta'an è Universitas sè satèya èkennal mènangka Universitas Princeton, New Jersey.

Saellana tammat ḍâri universitas, salèrana nerrossaghi pangajhârânna è bidang hokom bân filsafat è bengkona. Sabellunna ajabat prèsidèn, salèrana ella anḍi' bânnya' pangalaman sè tèngghi, è antarana iyâ arèya; katowa panitia revolusioner è Virginia, angghuta delegasi Konvensi Virginia sè aberri' usulan sopajâ Kongres Kontinental ebentuk dhâddhi angghuta kongres kontinental bân torot nyoson  bân maessa'aghi ka 10 amendemen pertama ḍâri Konstitusi Amèrika. Amendemen rèya pas èkennal mènangka Piagam Hak-Hak Azazi, sè antara laèn, aberri' jaminan kebebasan pers bân kebebasan acaca è Amèrika Serikat.

Polana peranna nyoson bân maessa'aghi Konstitusi Amèrika Serikat, mèlana pas James Madison èsebbhut mènangka "Bapak Konstitusi". Selama Konvensi panyosonanna konstitusi èlakonè, sabbhân arè James Madison aghâbây cateddhân palèng penting tentang kagiyadhân-kagiyadhân jonvensi kasebbhut.

Salèrana jhughân dhâddhi menteri lowar negeri bâkto Prèsidèn Thomas Jefferson. Mènangka menteri lowar negeri, James Madison ngusaha'aghi belliyânna wilayah Louisiana ḍâri Prancis. Wilayah rèya lanjhângnga ḍâri Teluk Mèksiko è lao' sampè' ka Kanada è Ḍâjâ, bân ḍâri songay Mississippi è tèmor, ghân Ghunong-ghunong Rocky è bârâ'. Li-belliyânna sè èlakonè taon 1803 rèya madhâddhi wilayah Amèrika Serikat lebbi ḍâri ḍukalè ḍâri lowas asalla.

 Referensi 

 Pranala lowar 

 James Madison at MetaLibri